CELEX: 32019D0276
Language: hu
Date: 2018-12-12 00:00:00
Title: Az Európai Parlament és a Tanács (EU) 2019/276 határozata (2018. december 12.) a Rugalmassági Eszköznek az EU versenyképessége szempontjából kulcsfontosságú programok megerősítése, valamint a migráció, a menekültek beáramlása és a biztonsági fenyegetések jelenlegi kihívásainak kezelésére szolgáló azonnali költségvetési intézkedések finanszírozása céljából történő igénybevételéről

22.2.2019   
               
               
                  HU
               
               
                  Az Európai Unió Hivatalos Lapja
               
               
                  L 54/3
               
            
         AZ EURÓPAI PARLAMENT ÉS A TANÁCS (EU) 2019/276 HATÁROZATA
         (2018. december 12.)
         a Rugalmassági Eszköznek az EU versenyképessége szempontjából kulcsfontosságú programok megerősítése, valamint a migráció, a menekültek beáramlása és a biztonsági fenyegetések jelenlegi kihívásainak kezelésére szolgáló azonnali költségvetési intézkedések finanszírozása céljából történő igénybevételéről
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (1) és különösen annak 12. pontjára,
         tekintettel az Európai Bizottság javaslatára,
         mivel:
         
                     (1)
                  
                  
                     A Rugalmassági Eszköz azon egyértelműen meghatározható kiadások finanszírozásának lehetővé tételére szolgál, amelyeket más fejezethez vagy fejezetekhez tartozó felső határok korlátai között nem lehetett finanszírozni.
                  
               
                     (2)
                  
                  
                     Az 1311/2013/EU, Euratom tanácsi rendelet (2) 11. cikkének értelmében a Rugalmassági Eszköz céljára rendelkezésre álló éves összeg felső határa (2011-es árakon) 600 000 000 EUR, amelyet adott esetben az említett cikk (1) bekezdésének második albekezdésével összhangban rendelkezésre bocsátott, megszűnt összegek növelnek.
                  
               
                     (3)
                  
                  
                     Az EU versenyképessége szempontjából kulcsfontosságú programok megerősítése és a migráció, a menekültek beáramlása és a biztonsági fenyegetések jelenlegi kihívásainak kezelése érdekében sürgősen jelentős további összegeket kell igénybe venni ezen programok és intézkedések finanszírozása céljából.
                  
               
                     (4)
                  
                  
                     Az 1a. alfejezet (Versenyképesség a növekedésért és a foglalkoztatásért) és a 3. fejezet (Biztonság és uniós polgárság) kiadási felső határain belül az előirányzatok átcsoportosítására szóba jöhető valamennyi lehetőség vizsgálata alapján megállapítást nyert, hogy igénybe kell venni a Rugalmassági Eszközt annak érdekében, hogy az Unió 2019-es pénzügyi évre vonatkozó általános költségvetésében rendelkezésre álló finanszírozást ki lehessen egészíteni egyrészt az EU versenyképessége szempontjából kulcsfontosságú programok megerősítése céljából az 1a. alfejezet felső határán felül 178 715 475 EUR összeggel, másrészt pedig a migráció, a menekültügy és a biztonság területén való intézkedések finanszírozása céljából a 3. fejezet felső határán felül 985 629 138 EUR összeggel.
                  
               
                     (5)
                  
                  
                     A várható kifizetési profil alapján a Rugalmassági Eszköz igénybevételének megfelelő kifizetési előirányzatokat több pénzügyi évre kell elosztani.
                  
               
                     (6)
                  
                  
                     A pénzeszközök mielőbbi felhasználásának lehetővé tétele érdekében indokolt, hogy ez a határozat a 2019-es pénzügyi év kezdetétől legyen alkalmazandó,
                  
               ELFOGADTA EZT A HATÁROZATOT:
         
            1. cikk
            
               (1)   Az Unió 2019-es pénzügyi évre vonatkozó általános költségvetésének keretein belül a Rugalmassági Eszközből 178 715 475 EUR összeg igénybevételére kerül sor kötelezettségvállalási előirányzatok formájában az 1a. alfejezetben (Versenyképesség a növekedésért és foglalkoztatásért) és985 629 138 EUR összeg igénybevételére kötelezettségvállalási előirányzatok formájában a 3. fejezetben (Biztonság és uniós polgárság).
               Az első albekezdésben említett összeget az EU versenyképessége szempontjából kulcsfontosságú programok megerősítésének, illetve a migráció, a menekültáradat és a biztonsági fenyegetések jelenlegi kihívásainak kezelésére szolgáló intézkedések finanszírozásának céljára kell felhasználni.
            
            
               (2)   A várható kifizetési profil alapján a Rugalmassági Eszköz igénybevételének megfelelő kifizetési előirányzatok a becslések szerint a következőképpen alakulnak:
               
                           a)
                        
                        
                           548 740 834 EUR 2019-ben;
                        
                     
                           b)
                        
                        
                           257 223 207 EUR 2020-ban;
                        
                     
                           c)
                        
                        
                           135 194 558 EUR 2021-ben;
                        
                     
                           d)
                        
                        
                           140 942 662 EUR 2022-ben;
                        
                     
                           e)
                        
                        
                           82 243 352 EUR 2023-ban.
                        
                     Az egyes pénzügyi évekre vonatkozó kifizetési előirányzatok konkrét összegét az éves költségvetési eljárásnak megfelelően kell engedélyezni.
            
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Ezt a határozatot 2019. január 1-jétől kell alkalmazni.
         
         
            Kelt Strasbourgban, 2018. december 12-én.
            
               
                  az Európai Parlament részéről
               
               
                  az elnök
               
               A. TAJANI
            
            
               
                  a Tanács részéről
               
               
                  az elnök
               
               J. BOGNER-STRAUSS
            
         
         
            (1)  HL C 373., 2013.12.20., 1. o.
         
         
            (2)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).